मुख्य अतिथि उच्च शिक्षा मंत्री माहेश्वरी ने इस अवसर पर कहा कि केन्द्र एवं राज्य सरकार द्वारा बेटियों को आगे बढ़ाने के लिए अनेक कल्याणकारी योजनाएं चलाई गई है। इस प्रकार के आयोजन से इन योजनाओं को आगे बढ़ाने में मदद मिलेगी जिससे बेटियों को सीधा लाभ भी मिलेगा। उन्होंने कहा कि समाज में बेटियां आगे बढ़े, उनकी समाज में प्रतिष्ठा बढ़े, इसी उद्देश्य से कल्याणकारी योजनाओं को प्रभावी ढंग से लागू किया जा रहा है।